Bože ćěło
Bože ćěło (łaćonsce Corpus Christi abo dospołnje Sollemnitas Sanctissimi Corporis et Sanguinis Christi, „swjedźeń najswjećišeho ćěła a kreje Chrysta“) je wysoki swjedźeń w cyrkwinskim lěće katolskeje cyrkwje, z kotrymž swjeći so ćělna přitomnosć Jězusa w sakramenće eucharistije (Božeho blida). Ewangelske cyrkwje tutón swjedźeń njeznaja.
Štwórtk jako termin steji we wuskim zwisku ze zelenym štwórtkom, na kotrymž swjećeše Jězus sam poslednju wječer. Najwažniši dźěl swjedźenja su kemše, po kotrychž slěduje we wjele kónčinach – tak tež w katolskich Serbach – procesion přez wupyšenu wjes abo město. Husto swjeća so tež kemše same pod hołym njebjom.
Termin[wobdźěłać | žórłowy tekst wobdźěłać]
Dokładny termin swjedźenja je wotwisny wot jutrow a leži na štwórtku po prěnjej njedźeli po swjatkach. Najzaši termin je tuž 21. meje, najpozdźiši 24. junija.
- 2016: 26. meje
- 2017: 15. junija
- 2018: 31. meje
- 2019: 20. junija
- 2020: 11. junija
Zakonski swjaty dźeń[wobdźěłać | žórłowy tekst wobdźěłać]
W Němskej je Bože ćěło zakonski swjaty dźeń w Badensko-Württembergskej, Bayerskej, Hessenskej, Sewjerorynsko-Westfalskej, Porynsko-Pfalcy a Posaarskej kaž tež w někotrych gmejnach z přewažnje katolskej ludnosću w Sakskej (serbsko-katolske wosady) a Durinskej (Eichsfeld).
Po postajenju sakskeho nutřkowneho ministerstwa płaći Bože ćěło w slědowacych gmejnach jako zakonski swjaty dźeń:
- Bóšicy
- Budyšin (jenož wjesnej dźělej Bolborcy a Słona Boršć)
- Hodźij (jenož wjesny dźěl Prěčecy z Baćonjom, Čornecami, Haslowom a Pozdecami)
- Chrósćicy
- Kulow
- Njebjelčicy
- Njeswačidło (jenož Njeswačidło z Dobrošicami a Zarěč)
- Pančicy-Kukow
- Radwor
- Rakecy (wšitke dźěle nimo Stróže)
- Ralbicy-Róžant
- Wojerecy (jenož Němcy)
- Worklecy
- Wulka Dubrawa (jenož Zdźěr)
Nimo toho je Bože ćěło swjaty dźeń mjez druhim w Awstriskej, Chorwatskej a Pólskej kaž tež we wěstych dźělach Šwicarskeje.
vec_Latn szl_Latn szl_Latn pol_Latn slv_Latn slv_Latn slv_Latn slv_Latn slv_Latn slv_Latn szl_Latn szl_Latn szl_Latn szl_Latn slk_Latn szl_Latn szl_Latn nya_Latn jav_Latn ces_Latn bem_Latn cym_Latn est_Latn lit_Latn ces_Latn eng_Latn ces_Latn szl_Latn